Prakaitas

Prakaitas – prakaito liaukų išskiriamas specifinio kvapo sekretas, kurio sudėtyje yra daug vandens (apie 98 %) ir medžiagų apykaitos produktų – šlapalo bei druskų. Dėl jo sudėtyje esančio natrio chlorido yra sūroko skonio. Nemalonų kvapą suteikia jame esantys lakieji šarmai. Prakaito sudėtis gali pakisti dėl ligos, vartojant vaistus ir kt. Sergant cukriniu diabetu prakaite yra gliukozės. Prakaitui garuojant, kūnas vėsta, todėl jis svarbus termoreguliacijai. Su prakaitu (prakaitavimas) iš organizmo pasišalina kai kurie medžiagų apykaitos produktai, vaistai ir kt.Prakaitas. Visuotinė lietuvių enciklopedija. Nuoroda tikrinta 2025-07-12.

Arklio prakaite yra baltyminių medžiagų, todėl jo suprakaitavusi plaukuota oda putoja, o begemoto prakaitas yra gleivėtas ir turi rausvo pigmento.

 Išnašos 

Kategorija:Oda ir jos dariniai